Ҡара диңгеҙ боғаҙҙары мәсьәләһен хәл иткәндә инглиз дипломатияһы Төркиә яғынан байтаҡ ташламаларға: килешеү боғаҙҙар аша тыныс ваҡытта ла һәм һуғыш осоронда ла сауҙа һәм хәрби (диңгеҙ һәм һауа) судноларының ирекле үтеүе һәм Босфор һәм Дарданеллды демилитаризациялау, йәғни яр буйы нығытмаларын юҡ итеүҙе өлгәшә. Теләһә ниндәй ил боғаҙҙар аша Ҡара диңгеҙгә үткәргән судноларҙың максималь һаны ҡара диңгеҙ флотында иң ҙур хәрби-диңгеҙ көстәре һанынан күберәк булырға тейеш булмай. Шуның менән бергә, державалар төрлө хәлдәрҙә лә Ҡара диңгеҙгә һәр береһе 10 мең тонна ауырлыҡтан юғары булмаған өс судно ғына индереү хоҡуғына эйә була.